ინდონეზიური ვიკიპედია

ინდონეზიური ვიკიპედია () — ვიკიპედიის განყოფილება ინდონეზიურ ენაზე. თავისუფალი ღია ინტერნეტ ენციკლოპედია. სწრაფმზარდი ვიკიპედიაა. აზიურ ენებზე არსებულ ვიკიპედიებს შორის ამ თვალსაზრისით მე-5 ადგილზეა და ჩამორჩება მხოლოდ იაპონურ, ჩინურ, კორეულ და თურქულ ვიკიპედიებს. 
მინი|მარცხნივ|ინდონეზიური ვიკიპედია DVD დისკზე 
პირველი სტატია დაიწერა 2003 წლის 30 მაისს, Electron History Page in Bahasa Indonesia Tokoh Indonesia: Revo AGS: Indonesian Wikipedia Contributor  ხოლო მთავარი გვერდი გამოჩნდა დაახლოებით ნახევარი წლის შემდეგ, კერძოდ 2003 წლის 29 ნოემბერს. 2005 წლის 31 მაისისთვის ინდონეზიური ვიკიპედია შეიცავდა 10 ათასს სტატიას, ხოლო სტატიების 100 ათასიან ზღვარს მიაღწია 2009 წლის თებერვალში. Wikipedia Bahasa Indonesia Main Page history

2008 წლის აგვისტოში ჟურნალ CHIP-ის ინდონეზიურმა ვერსიამ გაავრცელა უფასო DVD დისკი, სადაც წარმოდგენილი იყო ილუსტრაციის გარეშე არსებული 80 ათასი სტატია. აღნიშნულ გამოცემაში ზოგადად გაშუქებულია ვიკიპედიის ისტორია, მათ შორის ინდონეზიურენოვანი განყოფილების, აგრეთვე მასთან დაკავშირებული ვიკიმედიის და სხვ. საკითხები. 2004 წელს ჟურნალმა „Tempo“-მ მოათავსა ჩანაწერი ინდონეზიური ვიკიპედიის შესახებ. 

2011 წლის 26 დეკემბრის მდგომარეობით ინდონეზიურ ვიკიპედიაში არსებობდა 180 ათასი სტატია, ხოლო 2012 წლის მარტს სტატიების რაოდენობამ მიაღწია 200 ათასს.

ინდონეზიურ ვიკიპედიას ჰყავს 16 ადმინისტრატორი. აქტიურ მომხმარებელთა რიცხვი 1700-მდეა. დარეგისტრირებულია დაახლოებით 320 ათასი ადამიანი.

 ზრდის ტემპები 
 1,000 სტატია – 2004 წლის 16 მარტი 
 10,000 სტატია – 2005 წლის 31 მაისი 
 50,000 სტატია – 2007 წლის 1 თებერვალი 
 100,000 სტატია – 2009 წლის 21 თებერვალი 
 180,000 სტატია – 2011 წლის 26 დეკემბერი 
 200,000 სტატია – 2012 წლის 27 მარტი 

 რესურსები ინტერნეტში 
 ინდონეზიური ვიკიპედია 
 ინდონეზიური ვიკიპედია – მობილური ვერსია 

სქოლიო

კატეგორია:ვიკიპედიები ენების მიხედვით